Keskustelu luokasta:Luettelot yhtyeistä

message: Artikkelin Luettelo black metal -yhtyeistä merkittävyydestä on aikanaan äänestetty. Kuten kuvasta näkyy, tuloksena oli säilyttäminen. Äänestyksestä on kuitenkin kulunut jo puolitoista vuosikymmentä. Tuolloin linjaukset olivat vielä hyvin epämääräisiä ja poistolinja sattumanvarainen. Itse ajattelen, ettei artikkeli nykymuodossaan palvele mitään järkevää tarkoitusta. Se on pelkkä linkkiluettelo, ja saman asianhan hoitaa luokka, mutta pienemmällä vaivalla. Luokissa on myös se etu, että epämerkittävät yhtyeet karsiutuvat automaattisesti pois. Artikkeli on myös lähteetön, ellei lähteeksi lasketa Metal Archives -tietokantaa. Kyseinen sivusto ei kuitenkaan tee eroa (Wikipediamielessä) merkittävien ja epämerkittävien välillä. Esimerkiksi australialaisorkesteri Zijl on julkaissut yhden demon 2004 ja hajonnut sitten. Periaatteessa tämä luettelo voisi olla hyödyllinen, jos se olisi toteutettu jonkinlaisena taulukkona, josta näkisi bändin kotimaan, perustamis- ja hajoamisvuoden, alagenren (esim. blackened death metal), esikoisalbumin julkaisuvuoden, albumien määrän jne. Tiedoille täytyisi tietysti olla myös lähde. Nyt tämä on vain luettelo nimiä vailla sen syvällisempää merkitystä. Samankaltaiset ongelmat pätevät myös moneen muuhun tämän luokan luetteloon. Huomionarvoista on, että monelle näistä luetteloista ei löydy interwiki-vastineita (esimerkiksi Luettelo argentiinalaisista yhtyeistä ja Luettelo gospel-yhtyeistä). Joissakin tapauksissa luettelon ylläpitäminen voi olla mielekästä, jos aihe on selkeästi rajattu ja nauttii jonkinlaista kuriositeettiarvoa (esim. Luettelo esperantonkielisistä yhtyeistä). Useimmitssa tapauksissa näin ei ole. Siksi ehdotan seuraavien luetteloiden poistamista:
* Luettelo argentiinalaisista yhtyeistä
* Luettelo australialaisista yhtyeistä
* Luettelo black metal -yhtyeistä
* Luettelo death metal -yhtyeistä
* Luettelo englantilaisista punk-yhtyeistä
* Luettelo espanjalaisista yhtyeistä
* Luettelo eurodanceartisteista ja -yhtyeistä
* Luettelo goottirock-yhtyeistä
* Luettelo gospel-yhtyeistä
* Luettelo kristillisistä metalliyhtyeistä
* Luettelo kristillisistä rockyhtyeistä
* Luettelo melodisista death metal -yhtyeistä
* Luettelo portugalilaisista yhtyeistä
* Luettelo post-punk-yhtyeistä
* Luettelo sinfonisen metallin yhtyeistä
* Luettelo thrash metal -yhtyeistä
* Luettelo valkovenäläisistä yhtyeistä
* Luettelo virolaisista punk-yhtyeistä
Aiheesta on aiemmin käyty rajaukseltaan epämääräinen äänestys, joka ei johtanut toimenpiteisiin. Todettakoon vielä selvyyden vuoksi, etten vaadi näille elinikäistä porttikieltoa, vaan kunnollisten lähteiden, selkeän rajauksen ja linkkiluetteloa laajemman sisällön kera uusia luetteloja sopii hyvinkin tehdä. --Miihkali (K • M) 18. lokakuuta 2021 kello 17.39 (EEST)
replies: text: Pois vaan minunkin puolestani, artikkelien luokittelut ajavat saman asian paremmin.--Henswick (keskustelu) 3. marraskuuta 2021 kello 00.09 (EET)

text: Kannatan poistoa. Nämä eivät ole tässä muodossa säilyttämisen arvoisia yllämainittujen rajaus- ja lähteistysongelmien takia.--Fotogurachan (keskustelu) 3. marraskuuta 2021 kello 14.01 (EET)

text: Kannatan poistoa ainakin useiden, joskaan en kaikkien osalta. Tutustuin pariin poistoehdotuksen esimerkkitapaukseen peremmin, viiteen-kuuteen vertaiswikejä katsoen. Sinfonisen metallin yhtyeet-luokan artikkeleita oli listattu lähteettömästi luetteloartikkeliksi. Myös toinen esimerkki oli lähteetön, pääosin punalinkkejä sisältänyt lista valkovenäläisistä yhtyeistä; tuon listan viidestä sinilinkitetystä artikkelista olin kolme laittanut alulle, neljäs oli lähteetön ja viiden virheellinen ohjaus Nenetsiassa sijaitsevaan kylään. Tuo luettelo vaikutti asiaa harrastavan omalta toivelistalta fiwikiin kaipaamistaan artikkeleista. Nämä kaksi taipuisin poistamaan. Yleisemmin tarkasteltuna fiwikissä on kai kohtuullisen paljon lähteettömiä luettelo-artikkeleita, mutta esimerkiksi jonkin valtion kaupunkiluetteloihin löytää yleensä edes osin lähteistetyn vastineen jostain vertaiswikistä. Ehdotetusta yhtyeluettelojen joukosta esimerkiksi artikkelilla Luettelo thrash metal -yhtyeistä on ainakin kohtuullisesti lähteistetty vastine enwikissä aiheen wikimerkittävävyyttä tukien; samoin Luettelo kristillisistä metalliyhtyeistä (josta aiheesta on myös pääartikkeli)  ja Luettelo kristillisistä rockyhtyeistä saisi tukea ranskankielisestä vertaiswikistä. --Paju (keskustelu) 3. marraskuuta 2021 kello 15.30 (EET)

text: Minäkin kannatan ainakin osan poistoa (poikkeuksia voi olla, en käynyt kaikkia läpi). Katsoin paranteluyritysmielessä yli 10 vuotta sitten viimeksi päivitettyä luetteloa argentiinalaisista yhtyeistä ja totesin ettei luettelolla oikein ole (tuollaisenaan) arvoa tietosanakirjassa. Kuten monissa poistokeskusteluissa on todettu, luokista löytyy olemassaolevat artikkelit ja artikkelitoiveisiin voi listata punalinkit. Jos koonteja jonkun maan yhtyeistä tehdään, sen tulisi olla systemaattisempaa kuin lähteetön ja sattumanvarainen nimilista luettelossa. --Hermis (keskustelu) 18. joulukuuta 2021 kello 11.06 (EET)
Poistoäänestykset ovat viidentoista vuoden takaa eivätkä oikein minusta sovellu nykyaikaan. Nämä tulee poistaa. Iivarius (keskustelu) 3. tammikuuta 2022 kello 15.38 (EET)

text: Uusimman viestin jälkeen uskallan merkitä luettelot poistettaviksi. Kaikkien yllä mainittujen luetteloiden poistoa kannattavat minä, Henswick, Fotogurachan ja Iivarius. Paju kannattaa joidenkin mutta ei kaikkien poistoa, ja Hermis kannattaa ”ainakin osan” poistoa. --Miihkali (K • M) 3. tammikuuta 2022 kello 17.05 (EET)
</div>
Artikkelit on merkattu poistettavaksi syyllä "Y4: Poistoäänestyksen mukaisesti". Tämä nyt ei kuitenkaan ole poistoäänestys. --4shadoww (keskustelu) 4. tammikuuta 2022 kello 08.02 (EET)

text: Mikä olisi oikea koodi, kun syynä on poistokeskustelu? --Miihkali (K • M) 4. tammikuuta 2022 kello 09.35 (EET)
replies: text: :Koska ei löydy valmista koodia mikä kuvaisi poiston syytä, niin sitten tulisi merkata ne koodilla Y0 ja lisätä sanallinen selitys poiston syyksi. Tässä tapauksessa sopiva voisi olla "poistokeskustelun mukaisesti", jonka lisänä olisi vielä linkki tähän keskusteluun. Muuten on aika mahdotonta jälkeenpäin löytää lokin perusteella tätä paikkaa missä tästä on päätetty. --4shadoww (keskustelu) 4. tammikuuta 2022 kello 12.37 (EET)
replies: text: :: Teen niin. Kiitos vinkistä. --Miihkali (K • M) 4. tammikuuta 2022 kello 12.43 (EET)

text: Miten esimerkiksi Luettelo monikielisistä artisteista ja yhtyeistä on arvioitu jätettäväksi mutta muita poistettavaksi? Kuulostaa aika mielivaltaiselta poistamiselta jos tuo onnettoman lyhyt pätkä jätetään.. Tarvitaan enemmän johdonmukaisuutta mitä säilytetään ja mitä ei. Ei mitään subjektiivisia arvioita vaan selkeitä perusteita. Ipr1 (keskustelu) 7. tammikuuta 2022 kello 02.53 (EET)

text: Mainitaan vielä että luettelon suurin etu luokkaan nähden on että puuttuvat artikkelit voidaan siten listata, luokat eivät siinä auta ja valinta ei ole joko/tai vaan molemmille on omat käyttötarkoituksensa. Ipr1 (keskustelu) 7. tammikuuta 2022 kello 03.03 (EET)
replies: text: : Ajatuksena oli päällekkäisyyksien poistaminen, kuitenkin niin että edes osittain lähteistetyt luettelot säilytettiin. Wikipediassa esimerkiksi on luokka Espanjalaiset yhtyeet ja luokka Goottirockyhtyeet maittain, muttei luokkaa :Luokka:Monikieliset artistit. Toki sitten on luokka Monikieliset yhtyeet, joten voisi harkita myös mainitsemasi luettelon poistamista ja uuden luokan :Luokka:Monikieliset artistit tekemistä, tai Monikieliset yhtyeet -luokan uudelleennimeämistä. Minun henkilökohtainen näkemykseni on, että luetteloita tulee tehdä vain jos aihe on 1) selkeästi rajattu ja 2) luetteloon kuuluminen tekee ilmiöstä itsessään merkittävän. Esimerkiksi Yhdysvaltain presidentit on mielekäs luettelo, koska kaikki Yhdysvaltain presidentit ovat automaattisesti mainitsemisen arvoisia. Valkovenäläisten bändien kohdalla taas täytyy noudattaa tapauskohtaista harkintaa, joten puuttuvien artikkelien luetteloiminen todennäköisesti aiheuttaa enemmän ongelmia kuin ratkaisee. Toisaalta taas esperantonkieliset bändit ovat mielestäni kaikki lähtökohtaisesti maininnan arvoisia vähintäänkin luettelossa, vaikka kaikki alan yhtyeet eivät välttämättä olekaan niin merkittäviä, että niistä kannattaisi väsätä erillinen artikkeli. Omasta mielestäni lähteistetytkin luettelot pitäisi tosin poistaa, jos niiden aihe on niin yleisluontoinen (Valkovenäläiset bändit, black metal -bändit jne.), ettei se itsessään tee merkittäväksi. Se on kuitenkin erillinen keskustelunaiheensa. Nyt keskusteltiin lähteettömien ja epämerkittävien luetteloiden poistamisesta. --Miihkali (K • M) 7. tammikuuta 2022 kello 08.52 (EET)
thread_title:  Poistokeskustelu 

message: Vai vieläkö joku noista pitäisi poistaa ennen kuin poistaa poistomallineen? Iivarius (keskustelu) 24. tammikuuta 2022 kello 14.28 (EET)
replies: text: Odotan vielä viikon ja poistan sitten poistokeskustelun. Iivarius (keskustelu) 7. helmikuuta 2022 kello 16.41 (EET)
replies: text: :Poistomallineen voisi nyt kai jo poistaa. --Minilammas (keskustelu * muokkaukset) 7. maaliskuuta 2022 kello 10.27 (EET)
replies: text: :: Poistettu. --Miihkali (K • M) 7. maaliskuuta 2022 kello 13.56 (EET)
thread_title:  Ovatko nyt jo poistetut poistettuja?